A keď začnú písať, tak to máme – ako ich vzťahové osoby – čítať, a mali by sme to vedieť oceniť.‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Že chce písať, vedela María Elísabet Bragadóttir od prvej chvíle, keď začala čítať. Takto nejak to vravela v piatok na dvorčeku toho stredovekého domu. Vôkol dunela hudba a María hovorila, ako dopísala ako tínedžerka svoj prvý dôležitý príbeh a chcela ho dať prečítať svojej mamke, novinárke. Tá sa práve kamsi chystala, no María jej povedala, že je to dôležité. Jej mamka si teda ten text prečítala a potom ho pochválila. Keď sme sa Maríe spýtali, či to, čo napísala, vidí aj po rokoch ako dobrý text, vravela, že ani nie. Keď deti čítajú, možno raz budú písať. A keď začnú písať, tak to máme – ako ich vzťahové osoby – čítať, a mali by sme to vedieť oceniť.
## U nás v kníhkupectve
Rozhovor s Maríou Elísabet Bragadóttir prebehol v piatok v noci. Dnes je pondelok, večer, prvého júna, Deň detí. Pripravili sme nie jeden, ale dva výbery kníh pre deti. Pozrite sa, aké knihy nás bavia, a zastavte sa u nás v kníhkupectve – alebo vám ich pošleme priamo domov. Ak si nevyberiete vy, vaše deti si určite vyberú. Výber detských kníh podľa ľudí z kníhkupectva Artforum. Knihy, o ktorých hovorí Miriam Halamičková v najnovších novinách Čo čítať?.
Okrem kníhkupectva sme boli aj na BRaKu a bolo to veľmi príjemné. Stretli sme tam nielen vás, ktorí chodievate k nám do kníhkupectva, a vás, ktorí čítate newslettre, ale aj tých, ktorí o nás možno nikdy nepočuli. Preto sú festivaly ako BRaK dôležité.
Letné číslo novín Čo čítať? je plné tipov na knihy od kníhkupkýň, kníhkupcov a ľudí, ktorí radi čítajú. No zároveň je v novom čísle našich novín čosi, čo sa nečíta ľahko. Na obálke je kníhkupectvo Christiania, ktoré včera zatvorilo po desaťročiach svoje krásne dvere, a na zadnej strane tiež ubudlo pár kníhkupectiev. Noviny nájdete u nás v kníhkupectve.
Na pulte pribúdajú nové knihy a niektoré z nich nás veľmi potešili. Tak napríklad kniha Vývar s podtitulom Nie len rómske recepty pre znesiteľnejšiu klímu, alebo kniha Zasuň džeka, vyhul zosík, a samozrejme nové vydanie básní Elsy Aids Přípravy na všechno či nové vydanie básní Kataríny Kucbelovej K bielej. Z kníh, o ktorých sa viac hovorí, stoja za väčšiu pozornosť tieto štyri: Sociálne siete musia byť zničené Sama Marca, Éra dinosaurov Margaret Atwood, Love Me Tender Debry Constance a Alica a hmyz Andreja Dúbravského.
Tento týždeň je spojený aj s novinkou vydavateľstva Artforum – oceňovaným románom Krava rodí v noci. Jeho autorom je jeden z najvýznamnejších súčasných fínskych autorov Pajtim Statovci. Kniha, ktorá autorovi vyniesla prestížnu Fínsku cenu za literatúru (Finlandia-palkinto), otvára dôležité témy identity, zakázanej lásky a ničivej sily vojny. Ide o vôbec prvý slovenský preklad uznávaného fínsko-kosovského autora. Na pultoch ho nájdete od stredy 3. júna.
Zajtra, 2. 6. 2026 o 18:00, bude u nás v kníhkupectve diskusia Irán – konflikt, ktorý mení pravidlá. Aké sú scenáre vývoja v Iráne? Ako tento konflikt ovplyvňuje svet? Kto z neho profituje a kto tratí? Kto sú Iránci a čo si pre svoju krajinu prajú oni? Príďte do kníhkupectva Artforum na diskusiu o Iráne s odborníkmi na politickú geografiu Robertom Antlom a Ladislavom Garassym. FB event tu: https://fb.me/e/3N7Qi3Hfs
A ešte výber článkov z našej stránky medziknihami.sk: Vzťah je zdroj optimizmu. Nový album zhudobnených básní Jana Zábranu. Cenu Jiřího Ortena 2026 získala Nela Bártová za zbierku Házeliště granátů. Kovboji na mori. Ako začal tohtoročný festival Brak.
Cyklokultúra je kniha, z ktorej sa dozviete o kultúrnych centrách a okrem toho ich podporíte. Stojí 20 € a z tejto sumy pôjde 15 € na podporu kultúrnych centier. Je to náš príspevok k podpore prežitia kultúrnej diverzity. Knihu nájdete vo všetkých Artforach alebo tu.
Tešíme sa na vás u nás v kníhkupectve.
❤️ Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.